
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 432 

11 Απριλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του ύψους των δαπανών των προερχόμε¬ 
νων έκτου αξιώματος ως μελώντων Οργάνων Διοι- 
κήσεως της Εθνικής Γενικής Συν/δίας Αναπήρων 


και Θυμάτων Πολέμου Ελλάδος. 1 

Χορήγηση Εφάπαξ (Ετήσιας) Χρηματικής Αρωγής στα 
Ορφανά Τέκνα Θανόντων Στρατιωτικών των Ε.Δ. 
(ΕΛΧΑΟΣ). 2 


Επιμόρφηση εργοδοτών για θέματα άσκησης καθηκό¬ 
ντων τεχνικού ασφάλειας στις επιχειρήσεις τους 
εφόσον αυτές υπάγονται στην Γ κατηγορία σύμ¬ 
φωνα με το Π.Δ. 294/88 και απασχολούν λιγότε- 
ρους από 50 εργαζόμενους - Προγράμματα 2003. 3 

Προσθήκη τμήματος κλασικής κιθάρας στη «Μουσική 

Σχολή Γιάννας Ακριβοπούλου». 4 

Συγχώνευση των Σχολικών Επιτροπών α) Δημοτικού 
Σχολείου και Νηπιαγωγείου Καστορείου, β) Δημο¬ 
τικού Σχολείου Βορδόνιας με παράλληλη κατάργη¬ 
ση των δυο Σχολικών Επιτροπών και σύσταση Νο¬ 
μικού Προσώπου με την επωνυμία «Σχολική Επι¬ 
τροπή Ολοήμερου Δημοτικού Σχολείου και 
Νηπιαγωγείου Καστορείου». 5 


ΑΠΟΦΑΣΕΙ Σ 

Αριθ. Φ.800/39/159452 (1) 

Καθορισμός του ύψους των δαπανών των προερχομένων 
εκ του αξιώματος ως μελών των Οργάνων Διοικήσεως 
της Εθνικής Γενικής Συν/δίας Αναπήρων και θυμάτων 
Πολέμου Ελλάδος. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 33 παράγραφος 4 του Ν. 
1044/71 «Περί τροποποιήσεως συμπληρώσεως και αντι- 
καταστάσεως διατάξεων του Α.Ν. 1324/49 “περί προστα¬ 
σίας και αποκαταστάσεως των Αναπήρων Πολέμου Οπλι¬ 
τών και θυμάτων Πολέμου κυρωθέντος δια του Νομ. 
1487/50, ως ούτος ισχύει νυν”», όπως τροποποιήθηκε απ’ 
το άρθρο 16τουΝ. 1043/80(ΦΕΚ Α'87). 


β. Την υπ’ αριθμ. πρωτ. 59492/31.10.01 Κοινή Απόφαση 
Πρωθυπουργού και Υπουργού Εθνικής Άμυνας «Ανάθεση 
αρμοδιοτήτων Υπουργού Εθνικής Άμυνας στους Υφυ¬ 
πουργούς Εθνικής Άμυνας» (ΦΕΚτΒ' 1483/31 Οκτ. 2001 
ΤΒ'). 

γ. Το γεγονός ότι από τις διατάξεις της παρούσας δεν 
προκαλείται οικονομική επιβάρυνση, καθόσον προέρχε¬ 
ται από επιβάρυνση του προϋπολογισμού της ΕΓΣΑΟΠΕ. 

δ. Την από 4 Νοεμβρίου 2002 σχετική εισήγηση της 
ΕΓΣΑΟΠΕ για τον καθορισμό του ύψους των δαπανών 
των Οργάνων της Διοικήσεως της, αποφασίζουμε: 

Άρθρο 1 

1. Η ημερήσια αποζημίωση που δικαιούνται τα μέλη 
του Διοικητικού και Εποπτικού Συμβουλίου της ΕΓΣΑΘ- 
ΠΕ προς αντιμετώπιση των εκ του αξιώματος τους δα¬ 
πανών καθορίζεται στο ποσό των εξήντα ευρώ(6θ€). Η 
κατανομή των ημερών αποζημίωσης έγκειται στην δια¬ 
κριτική ευχέρεια του Διοικητικού συμβουλίου, το οποίο 
ανάλογα με την συμμετοχή εκάστου μέλους και συνυ¬ 
πολογίζοντας τα έξοδα μετακίνησης, διατροφής, δια- 
νυκτέρευσης σε ξενοδοχείο κ.λπ. θα κάνει την κατανο¬ 
μή. 

2. Το ετήσιο συνολικό ποσό ημερήσιας αποζημιώσεως 
που καταβάλλεται στα μέλη του Διοικητικού και Εποπτι¬ 
κού Συμβουλίου ορίζεται σε εβδομήντα δύο χιλιάδες 
εκατόν ογδόντα ευρώ (72.180€), που αντιστοιχούν σε χί¬ 
λιες διακόσιες τρεις (1.203) ημέρες απασχόλησης, επι¬ 
μεριζόμενα με απόφαση του Διοικητικού Συμβουλίου 
στα μέλη της Διοικήσεως αναλόγως της απασχολήσεως 
αυτών. 

3. Το μηνιαίο συνολικό ποσό αποζημίωσης που κατα¬ 
βάλλεται στα μέλη του Διοικητικού και Εποπτικού Συμ¬ 
βουλίου δεν θα υπερβαίνειτις είκοσι δύο(22) ημέρες απα¬ 
σχόλησης. 

Άρθρο 2 

1. Ως ημερομηνία έναρξης ισχύος της παρούσης από¬ 
φασης ορίζεται η 1.1.2003. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2003 

Ο ΥΦΥΠΟΥΡΓΟΣ 

ΛΑΖΑΡΟΣ ΛΩΤΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ.952/5/710653 (2) 

Χορήγηση Εφάπαξ (Ετήσιας) Χρηματικής Αρωγής στα 

Ορφανά Τέκνα Θανόντων Στρατιωτικών των Ε.Δ. 

(ΕΛΧΑΟΣ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 4 του Ν. 354/76 (ΦΕΚ Α' 
148), όπως συμπληρώθηκε με την παράγραφο 2 του άρ¬ 
θρου 12 του Ν. 3036/02 (ΦΕΚΑ' 171). 

β. Τις σχετικές αποφάσεις των Διοικητικών Συμβουλίων 
των Ταμείων Αλληλοβοήθειας Στρατού, Ναυτικού και Αε¬ 
ροπορίας, που διατυπώθηκαν με τα υπ’ αριθμ. 
11 /5/30.10.2002, 47/26.11.2002,43/11.12.2002, πρακτικά 
συνεδριάσεων, καθώς και τις, επίτων υπόψη αποφάσεων, 
προτάσεις των αντιστοίχων Γενικών Επιτελείων των Κλά¬ 
δων. 

γ. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ Α' 137), που 
προστέθηκε με το άρθρο 27του Ν. 2081/92 (ΦΕΚΑ' 154), 
όπως αντικαταστάθηκε με το άρθρο 1 παρ. 2 του Ν. 
2469/97 (ΦΕΚΑ'38). 

δ. Το άρθρο 40 του Ν.849/78 (ΦΕΚ Α' 232) 
ε. Την 29492/31-ΟΚΤ-2001 Κοινή Απόφαση Πρωθυ¬ 
πουργού και Υπουργού Εθνικής Άμυνας «Ανάθεση αρμο¬ 
διοτήτων Υπουργού Εθνικής Άμυνας στους Υφυπουρ¬ 
γούς Εθνικής Άμυνας» (ΦΕΚ Β' 1483). 

στ. Το γεγονός ότι από τις διατάξεις της παρούσας δεν 
προκαλείται επιβάρυνση στον Κρατικό Προϋπολογισμό, 
αποφασίζουμε: 

1. Καθορίζουμε την εφάπαξ (ετήσια) χρηματική αρωγή 
στις οικογένειες της παραγράφου 1 του άρθρου 3 του Ν. 
354/76, στο ύψος ενός (1) βασικού μισθού λοχαγού για 
κάθε ανήλικο τέκνο, καθώς και για κάθε ενήλικο άγαμο, 
μέχρι ηλικίας είκοσι πέντε (25) ετών, εφόσον αυτό αποδε¬ 
δειγμένα σπουδάζει ή υπηρετεί τη στρατιωτική του θη¬ 
τεία, ανεξάρτητα αν αναγνωρίζεται ως προστατευόμενο 
μέλος της οικογένειας. 

2. Τα απαιτούμενα δικαιολογητικά για την χορήγηση 
της χρηματικής αρωγής είναι τα ακόλουθα: 

α. Αίτηση του δικαιούχου σε περίπτωση που αυτός είναι 
ενήλικος. 

β. Αίτηση μητέρας ή πλησιέστερου συγγενή, σε περί¬ 
πτωση αποβίωσης της πρώτης, όταν το παιδί είναι ανήλι¬ 
κο. 

γ. Πιστοποιητικό οικογενειακής κατάστασης, 
δ. Βεβαίωση φοίτησης σε οποιοσδήποτε βαθμίδας, εκ¬ 
παιδευτικό ίδρυμα της ημεδαπής ή της αλλοδαπής. 

ε. Βεβαίωση Στρατολογικού Γραφείου, σε περίπτωση 
που ο δικαιούχος είναι κληρωτός. 

στ. Πιστοποιητικό φορολογικής ενημερότητας, εφόσον 
αυτό απαιτείται. Σε περίπτωση που ο δικαιούχος είναι ορ¬ 
φανός μητρός, το ποσό της χρηματικής αρωγής θα χο¬ 
ρηγείται στον πλησιέστερο συγγενή που έχει την επιμέ¬ 
λεια, με την προσκόμιση στοιχείων που την αποδεικνύ- 
ουν. 

3. Έναρξη ισχύος της απόφασης από 25.7.2002. 

4 Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 1 Απριλίου 2003 

Ο ΥΦΥΠΟΥΡΓΟΣ 

ΛΑΖΑΡΟΣ ΛΩΤΙΔΗΣ 


Αριθ. 130272 (3) 

Επιμόρφηση εργοδοτών για θέματα άσκησης καθηκό¬ 
ντων τεχνικού ασφάλειας στις επιχειρήσεις τους εφό¬ 
σον αυτές υπάγονται στην Γ' κατηγορία σύμφωνα με 
το Π.Δ. 294/88 και απασχολούν λιγότερους από 50 ερ¬ 
γαζόμενους - Προγράμματα 2003. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξειςτου Ν. 1558/85 «Κυβέρνηση και Κυβερ¬ 
νητικά όργανα». 

2) Το άρθρο 13 του Ν. 1568/85 «Υγιεινή και ασφάλεια 
των εργαζομένων». 

3) Τα άρθρα 4 §2γ και 6 του Π.Δ. 17/96 «Μέτρα για τη βελ¬ 
τίωση της ασφάλειας των εργαζομένων κατά την εργασία σε 
συμμόρφωση με τις οδηγίες 89/391/ΕΟΚ και 91/383/ΕΟΚ». 

4) Τη γνώμη του Συμβουλίου Υγιεινής και Ασφάλειας 
της Εργασίας (Πρακτικό 1/27.2.2003), αποφασίζουμε: 

Άρθρο 1 

Σκοπός 

Σκοπός της παρούσας απόφασης είναι ο καθορισμός, 
για το έτος 2003, των όρων και προϋποθέσεων για την 
εκτέλεση προγραμμάτων επιμόρφωσης εργοδοτών για 
θέματα άσκησης καθηκόντων τεχνικού ασφάλειας στις 
επιχειρήσεις τους εφόσον αυτές υπάγονται στην Γ' κατη¬ 
γορία σύμφωνα με το Π.Δ. 294/88 και απασχολούν λιγό- 
τερους από 50 εργαζόμενους. 

Άρθρο 2 

Φορείς εκτέλεσης των προγραμμάτων 

Δυνατότητα εκτέλεσης προγραμμάτων επιμόρφωσης 
του άρθρου 1, σύμφωνα μετά άρθρα 13 του Ν. 1568/85 
καιδτου Π.Δ. 17/96, έχουν τα αρμόδια Υπουργεία, εκπαι¬ 
δευτικοί ή άλλοι δημόσιοι οργανισμοί και τα διαπιστευμέ¬ 
να κέντρα κατάρτισης. 

Άρθρο 3 

Χώροι εκτέλεσης των προγραμμάτων 

1. Τα επιμορφωτικά προγράμματα μπορούν να εκτε- 
λούνται: 

α. Σε πιστοποιημένες από το ΕΚΕΠΙΣ δομές. 

β. Σε αίθουσες συγκεντρώσεων ξενοδοχείων, συνε- 
δριακών κέντρων, επιμελητηρίων ή άλλων ΝΠΔΔ ή σε 
σχολικές αίθουσες που διαθέτουν τον εξοπλισμό της πα¬ 
ραγράφου 3 (περίπτωση ε) του παρόντος άρθρου. 

γ. Σε κάθε άλλο χώρο εφόσον πρώτα εξασφαλιστεί ότι 
πληροί τις προδιαγραφές της παραγράφου 3 του παρό¬ 
ντος άρθρου με επί τόπου αυτοψία των τεχνικών επιθεω¬ 
ρητών εργασίας κατόπιν σχετικής αίτησης του ενδιαφε¬ 
ρομένου φορέα προς την τοπική υπηρεσία τεχνικής και 
υγειονομικής επιθεώρησης εργασίας. 

Μικρές αποκλίσεις από τις προδιαγραφές της παρα¬ 
γράφου 3 του παρόντος άρθρου μπορούν να γίνονται δε¬ 
κτές μόνο μετά από γνώμη του ΣΥΑΕ. 

2. α. Ο μέγιστος αριθμός εκπαιδευόμενων και εφόσον η 
χωρητικότητα της αίθουσας επαρκεί δεν μπορεί να είναι 
μεγαλύτερος του 50. 

β. Η ελάχιστη επιφάνεια χώρου κάθε αίθουσας διδα¬ 
σκαλίας πρέπει να είναι 1,5 τ.μ. ανά καταρτιζόμενο. 

γ. Για κάθε εκπαιδευόμενο θα εξασφαλίζεται ο κατάλ¬ 
ληλος εξοπλισμός (καρέκλα-τραπέζι). 

3. Ελάχιστες προδιαγραφές χώρων επιμόρφωσης. 

α. Αίθουσες διδασκαλίας 

αΐ. Το καθαρό εμβαδόν δαπέδου κάθε αίθουσας διδα¬ 
σκαλίας πρέπει να είναι τουλάχιστον 22 τ.μ. 

α2. Η ελάχιστη επιφάνεια χώρου κάθε αίθουσας διδα¬ 
σκαλίας πρέπει να είναι 1,5 τ.μ. ανά καταρτιζόμενο. 

α3. Οι αίθουσες πρέπει να έχουν επαρκή άμεσο φυσικό 
φωτισμό και επαρκή αερισμό μέσω εύχρηστων φεγγιτών 
ή ηλεκτρικών εξαεριστήρων ή κεντρικού συστήματος αε¬ 
ρισμού (ανανέωσηςτου αέρα). 

α4. Πρέπει επίσης να διαθέτουν κατάλληλο και ομοιό¬ 
μορφο τεχνητό φωτισμό. 

α5. Οι πόρτες των αιθουσών πρέπει να έχουν καθαρό 
ελεύθερο άνοιγμα τουλάχιστον 0.90 μ. και ύψος τουλάχι¬ 
στον 2.20 μ. 

α6. Δεν επιτρέπεται να χρησιμοποιούνται για αίθουσες 
διδασκαλίας υπόγειοι χώροι. 

α7. Το ελάχιστο ελεύθερο ύψος των αιθουσών δεν μπο¬ 
ρεί να υπολείπεται των 2.40 μ. και 2.20 μ. για οικοδομές 
που έχουν διαμορφωθεί πριν από τις 30.9.55. 
β. Χώροι διαλειμμάτων 

βΐ. Κοντά στις αίθουσες διδασκαλίας πρέπει να υπάρ¬ 
χουν κατάλληλοι και επαρκείς χώροι διαλειμμάτων. 

β2. Οι χώροι διαλειμμάτων πρέπει να είναι εύκολα και 
γρήγορα προσβάσιμοι από τις αίθουσες διδασκαλίας. 

β3. Η ελάχιστη επιφάνεια του χώρου διαλειμμάτων πρέ¬ 
πει να είναι 0.8 τ.μ. ανά καταρτιζόμενο. 

β4. Ως χώροι διαλειμμάτων συνυπολογίζονται οι χρησι¬ 
μοποιούμενοι διάδρομοι εφόσον έχουν πλάτος τουλάχι¬ 
στον 1.30 μ., στεγασμένοι ελεύθεροι χώροι (υπαίθριοι ή 
ημιυπαίθριοι), οι προθάλαμοι και ασκεπείς χώροι απο¬ 
κλειστικής χρήσης του φορέα επιμόρφωσης, 
γ. Χώροι υγιεινής- Πρώτες βοήθειες 
Κοντά στις αίθουσες διδασκαλίας και στους χώρους 
διαλειμμάτων πρέπει να υπάρχουν: 


γΐ. Τουλάχιστον μία (1) τουαλέτα ανδρών και μία (1) 
τουαλέτα γυναικών. 
γ2. Φαρμακείο Πρώτων Βοηθειών, 
δ. Σήμανση 

Πρέπει να υπάρχει κατάλληλη σήμανση των αιθουσών 
διδασκαλίας, των \Ν. Ο., των χώρων διαλειμμάτων, των 
εξόδων κινδύνου κ.λπ. και σχεδιαγράμματα διαφυγής σε 
εμφανή σημεία, 
ε. Εξοπλισμός 

Κάθε αίθουσα πρέπει να διαθέτει κατ’ ελάχιστο τον πα¬ 
ρακάτω εξοπλισμό: 

εΐ .Τραπέζια - καθίσματα ανά αίθουσα, αναλόγου αριθ¬ 
μού με τη δυναμικότητα της αίθουσας και ανάλογων προ¬ 
διαγραφών με αυτά των εκπαιδευτικών ιδρυμάτων. 

ε2. Διαφανοσκόπειο (ονθτίτθπά ρτο)βόΙοτ) ή μηχανή 
προβολής εΐίάθε ή άλλη ισοδύναμη δυνατότητα. 
ε3. Οθόνη προβολής 
ε4. Πίνακα 

στ. Εγκατάσταση θέρμανσης 

Οι αίθουσες διδασκαλίας και οι χώροι διαλειμμάτων και 
υγιεινής πρέπει να διαθέτουν εγκατάσταση θέρμανσης. 

Άρθρο 4 

Ελάχιστο περιεχόμενο προγραμμάτων 
1. Για τον προσδιορισμό του ελάχιστου θεματολογίου και 
των ωρών επιμόρφωσης των προγραμμάτων οι επιχειρή- 
σειςτης Γ κατηγορίας κατατάσσονται σε 2 ομάδες ως εξής: 
α. Ομάδα I: 

αΐ. Στην Ομάδα I κατατάσσονται οι επιχειρήσεις: 

• Γ ραφεία, 

• Ιατρεία (δεν περιλαμβάνονται οδοντιατρεία και εργα¬ 
στήρια). 

α2. Ελάχιστη διάρκεια επιμόρφωσης: 5 ώρες 
α3. Ελάχιστο περιεχόμενο επιμόρφωσης: 



ΘΕΜΑ 

Ώρες 

1 

Γενικά 

• Οι κίνδυνοι στην εργασία (τα αποτελέσματα των κινδύνων, η σημασία της πρόληψης, 
γενικές αρχές της πρόληψης, αντιμετώπιση των κινδύνων) 

• Η έννοια του εργατικού ατυχήματος και της επαγγελματικής ασθένειας (αναγγελία, 
διερεύνηση και καταγραφή) 

• Η αρχή της ευθύνης του εργοδότη, ποινικές και διοικητικές κυρώσεις 

• Γενικές υποχρεώσεις των εργοδοτών 

• Νομοθετικό πλαίσιο για την ασφάλεια και υγεία των εργαζομένων. 

• Υποχρεώσεις και καθήκοντα του τεχνικού ασφάλειας και του γιατρού εργασίας 

• Η συμμετοχή των εργαζομένων (δικαιώματα και υποχρεώσεις) 

• Επίβλεψη της υγείας των εργαζομένων (υποχρεώσεις των εργοδοτών και δικαιώματα των 
εργαζομένων) 

• Σχεδιασμός ενεργειών και εκπαίδευση σε περίπτωση έκτακτης ανάγκης (πυρκαγιάς, 
σεισμού, ατυχήματος κ.λπ.) 

2 

2 

-Ελάχιστες προδιαγραφές των χώρων εργασίας σύμφωνα με το π.δ. 16/96. 

-Διαμόρφωση θέσεων εργασίας- εργονομικές διευθετήσεις 

1 

3 

-Προστασία των νέων, εγκύων, λεχώνων και γαλουχουσών εργαζομένων 
-Εργασίες με ηλεκτρονικούς υπολογιστές) 

1 

4 

Γραπτή εκτίμηση του επαγγελματικού κινδύνου 

-Νομική υποχρέωση 

-Πρακτικές οδηγίες για τη σύνταξή της 

-Χαρακτηριστικά παραδείγματα εκτίμησης κινδύνου για γραφεία και ιατρεία. 

1 


Σύνολο 

5 

β. Ομάδα II 

βΐ. Στην Ομάδα II κατατάσσονται οι επιχειρήσεις της κατηγορίας Γ που δεν ανήκουν στην Ομάδα I. 
β2. Ελάχιστη διάρκεια επιμόρφωσης: 10 ώρες 

β3. Ελάχιστο περιεχόμενο επιμόρφωσης :_ 



ΘΕΜΑ 

Ώρες 

1 

Γενικά 

• Οι κίνδυνοι στην εργασία (τα αποτελέσματα των κινδύνων, η σημασία της πρόληψης, 
γενικές αρχές της πρόληψης, αντιμετώπιση των κινδύνων) 

• Η έννοια του εργατικού ατυχήματος και της επαγγελματικής ασθένειας (αναγγελία, 
διερεύνηση και καταγραφή) 

• Η αρχή της ευθύνης του εργοδότη, ποινικές και διοικητικές κυρώσεις 

• Γενικές υποχρεώσεις των εργοδοτών 

• Νομοθετικό πλαίσιο για την ασφάλεια και υγεία των εργαζομένων. 

• Υποχρεώσεις και καθήκοντα του τεχνικού ασφάλειας και του γιατρού εργασίας 

• Η συμμετοχή των εργαζομένων (δικαιώματα και υποχρεώσεις) 

• Επίβλεψη της υγείας των εργαζομένων (υποχρεώσεις των εργοδοτών και δικαιώματα των 
εργαζομένων) 

• Σχεδιασμός ενεργειών και εκπαίδευση σε περίπτωση έκτακτης ανάγκης (πυρκαγιάς, 
σεισμού, ατυχήματος κ.λπ.) 

2 

2 

-Ελάχιστες προδιαγραφές των χώρων εργασίας σύμφωνα με το π.δ. 16/96. 

2 

3 

-Προστασία των νέων, εγκύων, λεχώνων και γαλουχουσών εργαζομένων 
-Εργασίες με ηλεκτρονικούς υπολογιστές 

1 

4 

-Διαμόρφωση θέσεων εργασίας- εργονομικές διευθετήσεις 
-Ανύψωση, μεταφορά, διακίνηση και στοίβαξη φορτίων 

1 

5 

-Επικίνδυνες εργασιακές ουσίες 
-Κίνδυνοι από τον τεχνικό εξοπλισμό 
-Κίνδυνοι από το ηλεκτρικό ρεύμα 

2 

6 

Γραπτή εκτίμηση του επαγγελματικού κινδύνου 

-Νομική υποχρέωση 

-Πρακτικές οδηγίες για τη σύνταξή της 

-Χαρακτηριστικά παραδείγματα εκτίμησης κινδύνου (Τα παραδείγματα πρέπει να καλύπτουν τις 
ανάγκες όλων των εκπαιδευομένων) 

2 


Σύνολο 

10 


2. Ο μέγιστος αριθμός ωρών επιμόρφωσης ανά ημέρα 
δεν μπορεί να είναι μεγαλύτερος των 5 ωρών. 

3. Ο μέγιστος αριθμός ωρών επιμόρφωσης ημερησίως 
για κάθε εκπαιδευτή δεν μπορεί να είναι μεγαλύτερος των 
5 ωρών. 

4. Ο αριθμός ωρών του ίδιου εκπαιδευτή στην ίδια ομά¬ 
δα εκπαιδευομένων την ίδια ημέρα δεν μπορεί να υπερ¬ 
βαίνει τις 3 ώρες. Ο περιορισμός αυτός δεν ισχύει για την 
περίπτωση των νησιών (πλην Κρήτης). 

Άρθρο 5 

Προσόντα εκπαιδευτών 

1. Πτυχιούχοι ΑΕΙ και ΤΕΙ με αποδεδειγμένη προϋπηρε¬ 
σία σε άσκηση καθηκόντων τεχνικού ασφάλειας: 

α. τουλάχιστον 2 ετών μερικής απασχόλησης η οποία 
δεν μπορεί να είναι μικρότερη από 600 ώρες συνολικής 
απασχόλησης ή 

β. τουλάχιστον 1800 ωρών. 

Οι ανωτέρω ελάχιστες ώρες μειώνονται κατά το ήμισυ 
εάν οι εκπαιδευτές διαθέτουν μεταπτυχιακό τίτλο σπου¬ 
δών στα αντικείμενα της ασφάλειας εργασίας ή της ερ¬ 
γονομίας. 

Για την προϋπηρεσία σε άσκηση καθηκόντων τεχνικού 
ασφάλειας απαιτείται βεβαίωση από την αρμόδια επιθεώ¬ 
ρηση εργασίας. 


Προϋπηρεσία σε άσκηση καθηκόντων τεχνικού ασφά¬ 
λειας που ασκήθηκε ως εργοδότης δεν θα λαμβάνεται 
υπόψη. 

2. Πτυχιούχοι ΑΕΙ και ΤΕΙ τεχνολογικών και θετικών επι¬ 
στημών: 

α. που έχουν παρακολουθήσει πρόγραμμα επιμόρφω¬ 
σης για θέματα ασφάλειας και υγείας των εργαζομένων 
τουλάχιστον 60 ωρών σύμφωνα με το άρθρο 13 του ν. 
1568/85 και το άρθρο 6 του π.δ. 17/96 ή έχουν παρακο¬ 
λουθήσει άλλο ισοδύναμο πρόγραμμα στο εξωτερικό. 

β. που έχουν παρακολουθήσει πρόγραμμα επιμόρφω¬ 
σης για θέματα ασφάλειας και υγείας των εργαζομένων 
τουλάχιστον 60 ωρών που εκτελέσθηκε μέχρι 31.12.2002 
από: 

-το Ελληνικό Ινστιτούτο Υγιεινής και Ασφάλειας της Ερ¬ 
γασίας (ΕΛΙΝΥΑΕ) ή 

-ΑΕΙ και ΤΕΙ ή 

-Το Τεχνικό Επιμελητήριο Ελλάδος και το ΙΕΚΕΜ-ΤΕΕ. 

Γ ια την παρακολούθηση εγκεκριμένου προγράμματος 
επιμόρφωσης σύμφωνα με το εδάφιο (α) απαιτείται επι¬ 
κυρωμένο αντίγραφο του πιστοποιητικού επιμόρφωσης. 
Στην περίπτωση παρακολούθησης προγράμματος επι¬ 
μόρφωσης στο εξωτερικό απαιτείται επικυρωμένο αντί¬ 
γραφο του πιστοποιητικού επιμόρφωσης και στοιχεία του 
προγράμματος. 

Για την παρακολούθηση προγράμματος επιμόρφωσης 
σύμφωνα με το εδάφιο (β) απαιτείται επικυρωμένο αντί¬ 
γραφο του πιστοποιητικού επιμόρφωσης και το αναλυτι¬ 
κό πρόγραμμα επιμόρφωσης. 

3. Γ ιατροί με την ειδικότητα της ιατρικής της εργασίας 
για τις ενότητες 1 και 3 του προγράμματος της ομάδας I 
και για τις ενότητες 1,3 και 4 του προγράμματος της ομά¬ 
δας II του άρθρου 4 (παράγραφος 1). 

4. Γιατροί άλλων ειδικοτήτων για τις ενότητες 1 και3του 
προγράμματος της ομάδας I και για τις ενότητες 1,3 και 
4 του προγράμματος της ομάδας II του άρθρου 4 (παρά¬ 
γραφος 1), με αποδεδειγμένη προϋπηρεσία σε άσκηση 
καθηκόντων γιατρού εργασίας: 

α. τουλάχιστον 2 ετών μερικής απασχόλησης η οποία 
δεν μπορεί να υπολείπεται των 300 ωρών συνολικά ή 

β. τουλάχιστον 900 ωρών 

Γ ια την προϋπηρεσία σε άσκηση καθηκόντων γιατρού 
εργασίας απαιτείται βεβαίωση προϋπηρεσίας σε άσκηση 
καθηκόντων γιατρού εργασίας από την αρμόδια επιθεώ¬ 
ρηση εργασίας. 

5. Εκπαιδευτικό προσωπικό των ΑΕΙ και ΤΕΙ με αποδε¬ 
δειγμένη εκπαιδευτική εμπειρία στον τομέα της ασφάλει¬ 
ας και υγείας των εργαζομένων. 

Για την εκπαιδευτική εμπειρία στον τομέα της ασφάλει¬ 
ας και υγείας των εργαζομένων του εκπαιδευτικού προ¬ 
σωπικού των ΑΕΙ και ΤΕΙ απαιτείται βεβαίωση εκπαιδευτι¬ 
κής εμπειρίας στον τομέα ασφάλειας και υγείας των ερ¬ 
γαζομένων από το αντίστοιχο ΑΕΙ ή ΤΕΙ. 

6. Πτυχιούχοι ΑΕΙ και ΤΕΙ τεχνολογικών ή θετικών επι¬ 
στημών που ασκούν ή έχουν ασκήσει καθήκοντα τεχνικού 
ή υγειονομικού επιθεωρητή εργασίας ή που έχουν απο¬ 
δεδειγμένα απασχοληθεί στο Υπουργείο Εργασίας με θέ¬ 
ματα υγείας και ασφάλειας των εργαζομένων. 

Στην περίπτωση αυτή απαιτείται βεβαίωση από τις αρ¬ 
μόδιες υπηρεσίες του Υπουργείου Εργασίας και Κοινωνι¬ 
κών Ασφαλίσεων. 

Άρθρο 6 

Περιεχόμενο αιτήσεων- Διαδικασία έγκρισης - 
Λοιπές προϋποθέσεις 

1. Πριντην υποβολή των αιτήσεων για έγκριση των προ¬ 
γραμμάτων θα πρέπει να έχουν εξασφαλιστεί οι εκπαι¬ 
δευόμενοι, η αίθουσα επιμόρφωσης και οι εκπαιδευτές. 

2. Οι αιτήσεις για έγκριση των προγραμμάτων υποβάλ¬ 
λονται στη Διεύθυνση Συνθηκών Εργασίας του Υπουργεί¬ 
ου Εργασίας και Κοινωνικών Ασφαλίσεων στη διεύθυνση 
Πειραιώς 40,101 82 Αθήνα. 

3. Στις αιτήσεις που θα υποβάλλονται για έγκριση εκτέ¬ 
λεσης προγραμμάτων θα πρέπει να αναφέρονται: 

• Η επωνυμία του φορέα που υποβάλλει την αίτηση, Τα¬ 
χυδρομική Διεύθυνση, Τηλέφωνα, Ραχ, Ηλεκτρονική Δι¬ 
εύθυνση, αρμόδιος προγράμματος. 

• Η ακριβής διεύθυνση του χώρου επιμόρφωσης. 

• Το εμβαδόν του χώρου επιμόρφωσης 

• Οι ημερομηνίες και οι ώρες διεξαγωγής του προ¬ 
γράμματος, 

• Το ωρολόγιο πρόγραμμα 

• Οι εκπαιδευτές 

• Οι εκπαιδευόμενοι. 

• Η οικονομική συμμετοχή των εκπαιδευόμενων. 

4. Η κάθε αίτηση θα αφορά ένα συγκεκριμένο πρό¬ 
γραμμα και θα έχει ξεχωριστό αριθμό πρωτοκόλλου του 
φορέα που υποβάλλει την αίτηση. 


5. Οι αιτήσεις για έγκριση των προγραμμάτων πρέπει να 
υποβάλλονται έγκαιρα (40 τουλάχιστον ημέρες) πριντην 
έναρξη του προγράμματος για να υπάρχει το χρονικό πε¬ 
ριθώριο γνωμοδότησης από το ΣΥΑΕ και έκδοσης της 
υπουργικής απόφασης. 

Οι υποβαλλόμενες αιτήσεις θα αφορούν χρονικό ορίζο¬ 
ντα 3 μηνών (90 ημερολογιακών ημερών) από την ημερο¬ 
μηνία υποβολής της αίτησης. 

Μετά την υποβολή των αιτήσεων καμία περαιτέρω αλ¬ 
λαγή ή προσθήκη δεν θα γίνεται δεκτή. 

6. Στην περίπτωση που η αίτηση υποβάλλεται από δια¬ 
πιστευμένο κέντρο επαγγελματικής κατάρτισης θα υπο¬ 
βάλλεται και το σχετικό πιστοποιητικό διαπίστευσης. 

7. Στην περίπτωση που ο χώρος επιμόρφωσης είναι αί¬ 
θουσα συγκέντρωσης ξενοδοχείου, επιμελητηρίου ή άλ¬ 
λων ΝΠΔΔ, συνεδριακού κέντρου ή σχολική αίθουσα θα 
υποβάλλεται: 

α. υπεύθυνη δήλωση του φορέα υλοποίησης με την 
οποία θα βεβαιώνεται ότι ο χώρος διαθέτει τον εξοπλισμό 
της §3, ετου άρθρου 3 και θα αναφέρεται και το εμβαδόν 
της αίθουσας. 

β. το σχετικό αποδεικτικό παραχώρησης χρήσης της αί¬ 
θουσας με αναγραφή του εμβαδού της από τον κάτοχο 
της αίθουσας. 

8. Στην περίπτωση που προτείνεται αίθουσα εκτός των 
αιθουσών των ΚΕΚ και των αιθουσών συγκεντρώσεων ξε¬ 
νοδοχείων, επιμελητηρίων ή άλλων ΝΠΔΔ, συνεδριακών 
κέντρων ή σχολικών αιθουσών θα υποβάλλεται: 

α. βεβαίωση της αρμόδιας υπηρεσίαςτου ΣΕΠΕ ότιη αί¬ 
θουσα πληροί τις προδιαγραφές της §3 του άρθρου 3 και 
στην οποία αναγράφεται η επιφάνεια της αίθουσας σε τε¬ 
τραγωνικά μέτρα. 

β. το σχετικό αποδεικτικό παραχώρησης χρήσης της αί¬ 
θουσας με αναγραφή του εμβαδού της από τον κάτοχο 
της αίθουσας. 

9. α. Εκπαιδευτές δημόσιοι υπάλληλοι θα πρέπει να 
έχουν εξασφαλίσει την προβλεπόμενη άδεια άσκησης 
ιδιωτικού έργου με αμοιβή. 

β. Εκπαιδευτές τεχνικοί ασφάλειας δεν πρέπει να έχουν 
ταυτόχρονα υποχρέωση για άσκηση καθηκόντων τεχνι¬ 
κού ασφάλειας. 

γ. Για τους εκπαιδευτές υποβάλλονται: 

• Σύντομο βιογραφικό σημείωμα βάσει τυποποιημένου 
εντύπου 

• Επικυρωμένα αντίγραφα πτυχίων 

• Τα κατά περίπτωση πιστοποιητικά, βεβαιώσεις και άλ¬ 
λα απαιτούμενα παραστατικά. 

δ. Οι τακτικοί εκπαιδευτές υποβάλλουν υπεύθυνη δή¬ 
λωση με την οποία δηλώνουν: 

• Την σχέση εργασία τους και συγκεκριμένα εάν είναι ή 
δεν είναι δημόσιοι υπάλληλοι. 

• Ότι δεν ασχολούνται ως εκπαιδευτές στα προγράμ¬ 
ματα αυτά συνολικά πέραν των 5 ωρών ημερησίως και 
στην ίδια ομάδα εκπαιδευομένων πέραν των 3 ωρών ημε¬ 
ρησίως. 

• Ότι για τις συγκεκριμένες ώρες εκτέλεσης του συ¬ 
γκεκριμένου προγράμματος του φορέα δεν έχουν δηλώ¬ 
σει συμμετοχή σε άλλο πρόγραμμα και ότι δεν έχουν υπο¬ 
χρέωση άσκησης καθηκόντων τεχνικού ασφάλειας ή για¬ 
τρού εργασίας. 

ε. Οι αναπληρωματικοί εκπαιδευτές υποβάλλουν υπεύ¬ 
θυνη δήλωση με την οποία δηλώνουν ότι αποδέχονται τη 
συμμετοχή τους ως εκπαιδευτές στα προγράμματα για 

τις συγκεκριμένες ώρες εκτέλεσης του συγκεκριμένου 
προγράμματος του φορέα και με τους ίδιους όρους των 
τακτικών εκπαιδευτών. 

στ. Στην περίπτωση που εκπαιδευτές είναι δημόσιοι 
υπάλληλοι θα υποβάλλεται παράλληλα και η προβλεπό- 
μενη άδεια άσκησης ιδιωτικού έργου με αμοιβή. 

10. Για κάθε ενότητα του περιεχομένου του προγράμ¬ 
ματος θα ορίζεται ένας εκπαιδευτής με ένα μόνο αναπλη¬ 
ρωματικό του. 

11. Δεν επιτρέπονται αλλαγές στο ελάχιστο θεματολό- 
γιο του προγράμματος. Επιτρέπονται μόνο προσθήκες 
και αύξηση των ωρών επιμόρφωσης. 

12. Η Διεύθυνση Συνθηκών Εργασίας θα ελέγχει την 
πληρότητα του φακέλου, θα αξιολογεί τα συνημμένα δι- 
καιολογητικά και θα εισηγείται στο ΣΥΑΕ την έγκριση ή 
την απόρριψη του προγράμματος. Μετά τη γνωμοδότηση 
του ΣΥΑΕ θα εκδίδεται υπουργική απόφαση την οποία οι 
φορείς που υπέβαλαν τις σχετικές αιτήσεις θα παραλαμ- 
βάνουν από τη Διεύθυνση Συνθηκών Εργασίας. 

Αντίγραφο της απόφασης αυτής με όλα τα συμπληρω¬ 
ματικά στοιχεία που απαιτούνται για τον έλεγχο των προ¬ 
γραμμάτων κατατίθεται από τους φορείς εκτέλεσης των 
προγραμμάτων έγκαιρα και οπωσδήποτε πριν την έναρξη 
εκτέλεσης του προγράμματος στις αρμόδιες για τον 
έλεγχο υπηρεσίες του Υπουργείου Εργασίας και Κοινωνι¬ 
κών Ασφαλίσεων όπως αυτές θα προσδιοριστούν με τη 
σχετική εγκύκλιο. 

13. Αντικατάσταση των εγκριθέντων εκπαιδευομένων 
μέχρι τον αριθμό 10 θα επιτρέπεται εφόσον το αργότερο 
πέντε (5) ημέρες πριν την εκτέλεση του προγράμματος 
κοινοποιηθεί η σχετική αλλαγή στην αρμόδια υπηρεσία 
του ΣΕΠΕ. 

Ο αριθμός των εκπαιδευομένων σε καμία περίπτωση 
δεν μπορεί να υπερβεί τον αριθμό που ορίσθηκε με την 
έγκριση του προγράμματος. 

14. Με ευθύνη του φορέα υλοποίησης στα προγράμμα¬ 
τα συμμετέχουν μόνον εργοδότες που η επιχείρησή τους 
ανήκει στην Γ κατηγορία και απασχολούνλιγότερα από 50 
άτομα. 

Ο φορέας υλοποίησης ευθύνεται επίσης για τον έλεγχο 
των στοιχείων των παρευρισκομένων στην αίθουσα επι¬ 
μόρφωσης με εκείνα που δηλώθηκαν στην αίτηση. 

15. Τα πιστοποιητικά θα δίνονται από τον φορέα επιμόρ¬ 
φωσης μετά την ολοκλήρωση του προγράμματος. 

16. Προγράμματα που εκτελούνται χωρίς έγκριση θεω¬ 
ρούνται άκυρα οι δε φορείς που τα εκτέλεσαν αποκλείο¬ 
νται εφεξής από τη συμμετοχή τους σε τέτοια προγράμ¬ 
ματα. 

17. Μετά την ολοκλήρωση του προγράμματος και εντός 
10 ημερών θα αποστέλλονται στη Διεύθυνση Συνθηκών 
Εργασίας του Υπουργείου Εργασίας και Κοινωνικών 
Ασφαλίσεων σε γραπτή μορφή τα πρωτότυπα παρουσιο- 
λόγια και σε γραπτή και ηλεκτρονική μορφή ο κατάλογος 
των τελικώς εκπαιδευθέντων. 

18. Οι σχετικές λεπτομέρειες για το περιεχόμενο των αι¬ 
τήσεων, τα βιογραφικά των εκπαιδευτών, το θεματολόγιο 
των προγραμμάτων επιμόρφωσης, την χορήγηση πιστο¬ 
ποιητικών επιμόρφωσης, τον κατάλογο των εκπαιδευθέ- 
ντων, τα συμπληρωματικά στοιχεία που κατατίθενται στις 
αρμόδιες επιθεωρήσεις εργασίας και απαιτούνται για τον 
έλεγχο των προγραμμάτων κ.λπ. θα προσδιορισθούν με 
σχετική εγκύκλιο. 

19. Η βεβαίωση επιμόρφωσης για προγράμματα της 


ομάδας II ισχύει για όλες τις επιχειρήσεις της Γ κατηγο¬ 
ρίας ενώ η βεβαίωση επιμόρφωσης για προγράμματα της 
ομάδας I ισχύει μόνον για Γ ραφεία και Ιατρεία (εκτός οδο¬ 
ντιατρείων και εργαστηρίων). 

20. Στους συμμετέχοντες με ευθύνη του φορέα εκτέλε¬ 
σης του προγράμματος θα δίνονται αντίγραφα των ειση¬ 
γήσεων ή άλλο ισοδύναμο έντυπο υλικό. 

21. Ο φορέας υλοποίησης στέλνει στην Δ/νση Συνθη¬ 
κών Εργασίας κάθε τετράμηνο απολογισμό των αιτηθέ- 
ντων και υλοποιηθέντων ή μη προγραμμάτων. 

Άρθρο 7 

Έλεγχος εκτέλεσης των προγραμμάτων 

1. Ο έλεγχος της καλής εκτέλεσης των προγραμμάτων 
θα διενεργείται από υπαλλήλουςτου ΣΕΠΕ και των άλλων 
υπηρεσιών του Υπουργείου Εργασίας και Κοινωνικών 
Ασφαλίσεων. 

2. Εάν από τους ελέγχους που θα διενεργούν οι αρ¬ 
μόδιες υπηρεσίες διαπιστώνονται σοβαρές παραβά¬ 
σεις στην εκτέλεση των προγραμμάτων τότε οι φορείς 
εκτέλεσης των προγραμμάτων αυτών θα αποκλείονται 
εφεξής από τη συμμετοχή τους σε τέτοια προγράμμα¬ 
τα. 

Ως τέτοιες παραβάσεις ενδεικτικά αναφέρονται: 

• η μη έγκαιρη κοινοποίηση ματαίωσης διεξαγωγήςτου 
προγράμματος στις αρμόδιες υπηρεσίες (Διεύθυνση 
Συνθηκών Εργασίας και ΣΕΠΕ), 

• η υποβολή δηλώσεων, εντύπου ή δισκέτας με αναλη¬ 
θή ή παραπλανητικά στοιχεία, 

• η μη τήρηση των προβλέψεων της παραγράφου 14 
του άρθρου 6, 

• όταν οι χώροι επιμόρφωσης δεν πληρούν τις προϋ¬ 
ποθέσεις του άρθρου 3. 

3. Επίσης στην περίπτωση που διαπιστωθεί ότι εκπαι¬ 
δευτές καταθέτουν δηλώσεις με ψευδές περιεχόμενο ή 
υπερβαίνουν τις προβλεπόμενες στο άρθρο 4 (παράγρα¬ 
φος 3) ώρες επιμόρφωσης θα αποκλείονται εφεξής από 
τη συμμετοχή τους σε τέτοια προγράμματα. 

Άρθρο 8 
Έναρξη ισχύος 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Αθήνα, 3 Απριλίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. ΥΠ.ΠΟ/ΚΑΤΕΧΝ/Δ/6382 (4) 

Προσθήκη τμήματος κλασικής κιθάρας στη «Μουσική 
Σχολή Γιάννας Ακριβοπούλου». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 

ιδρυμάτων» ως και το από 11.11.57 Β,Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση αριθμ. ΥΠ.ΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής» «Με εντολή Υπουργού στους Γεν. Γραμμα- 
τείς, Γεν. Διευθυντές, Προϊσταμένους Δ/νσεων, Τμημά¬ 
των, Γραφείων, της Κ.Υ. του ΥΠ.ΠΟ». (ΦΕΚ 987/Β/ 
28.11.91). 

6. Την απόφαση αριθμ. ΥΠ.ΠΟ/ΓΝΟΣ/33992/31.8.87 
«προϋποθέσεις λειτουργίας τμήματος κλασικής κιθά¬ 
ρας» (ΦΕΚ 500/Β/87). 

7. Την απόφαση ΥΠ.ΠΟ/ΚΑΤΕΧΝ/Δ/60422/23.2.95 «χο¬ 
ρήγηση άδειας ίδρυσης και λειτουργίας Μουσικής Σχο¬ 
λής στην Ιωάννα Ακριβοπούλου» (ΦΕΚ 162/Β/9.3.95). 

8. Την από 18.2.2003 αίτηση μετά συνημμένα δικαιολο- 
γητικά, αποφασίζουμε: 

Συμπληρώνουμε την αριθ. ΥΠ.ΠΟ/ΚΑΤΕΧΝ/Δ/60422/ 
23.2.95 «χορήγηση άδειας ίδρυσης και λειτουργίας Μου¬ 
σικής Σχολής στην Ιωάννα Ακριβοπούλου» (ΦΕΚ 162/Β/ 
9.3.95) απόφασή μας και εγκρίνουμε τη λειτουργία τμή¬ 
ματος κλασικής κιθάρας, στη «ΜΟΥΣΙΚΗ ΣΧΟΛΗ ΓΙΑΝ- 
ΝΑΣ ΑΚΡΙΒΟΠΟΥΛΟΥ» από το β' εξάμηνο του σχολικού 
έτους 2002 - 2003. 

Από τις διατάξεις αυτής της απόφασης δεν προκαλείται 
δαπάνη, σε βάρος του Κρατικού προϋπολογισμού. 

Η απόφαση αυτή, να δημοσιευτεί στην Εφημερίδα της 
Κυβερνήσεως. 

Αθήνα, 13 Μαρτίου 2003 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 1363 (5) 

Συγχώνευση των Σχολικών Επιτροπών α) Δημοτικού Σχο¬ 
λείου και Νηπιαγωγείου Καστορείου, β) Δημοτικού 
Σχολείου Βορδόνιας με παράλληλη κατάργηση των 
δυο Σχολικών Επιτροπών και σύσταση Νομικού Προ¬ 
σώπου με την επωνυμία «Σχολική Επιτροπή Ολοήμε¬ 
ρου Δημοτικού Σχολείου και Νηπιαγωγείου Καστορεί¬ 
ου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του αρθ. 203 του Π.Δ. 410/95 (ΔΚΚ). 

2. Την 48431/5.12.2001 εγκύκλιο του ΥΠΕΣΔΔΑ, σχετι¬ 
κά με τη συγχώνευση δημοτικών νομικών προσώπων δη¬ 
μοσίου δικαίου. 

3. Την 5/03 απόφαση του Δ.Σ. Πελλάνας, σχετικά με την 
συγχώνευση Νομικών ΠροσώπωνΔημ. Δικαίου (Σχολικών 
Επιτροπών), αποφασίζουμε: 

1. Τη συγχώνευση των Σχολικών Επιτροπών α) Δημο¬ 
τικού Σχολείου και Νηπιαγωγείου Καστορείου. β) Δημο¬ 
τικού Σχολείου Βορδόνια, με την παράλληλη κατάργη¬ 
ση των δύο Σχολικών Επιτροπών και τη σύσταση 
Ν.Π.Δ.Δ. με την επωνυμία «Σχολική Επιτροπή Ολοήμε¬ 
ρου Δημοτικού Σχολείου και Νηπιαγωγείου Καστορεί¬ 
ου». 

2. Ο Σκοπός του νέου Ν.Π.Δ.Δ. είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 


σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λπ. 

- Η εκτέλεση μικρών έργων για την επισκευή και τη συ¬ 
ντήρηση των διδακτηρίων. 

Η αποκατάσταση φθορών και ζημιών των επίπλων, του 
εξοπλισμού και γενικά των διδακτηριακών εγκαταστάσε¬ 
ων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με άλατα μέ¬ 
σα που είναι απαραίτητα για την λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων κ.λπ. 

3. Το ΝΠ θα διοικείται από εννεαμελές Διοικητικό Συμ¬ 
βούλιο αποτελούμενο από: 

- Τον εκάστοτε Δήμαρχο, ως Πρόεδρο, αναπληρούμενο 
από τον νόμιμο αναπληρωτή του. 

- Ένα Δημοτικό Σύμβουλο, που θα ορίζεται από το Δη¬ 
μοτικό Συμβούλιο και θα τον αναπληρώνει ο νόμιμος ανα¬ 
πληρωτής του. 

- Τον εκάστοτε Διευθυντή του Δημοτικού Σχολείου Κα¬ 
στορείου που θα τον αναπληρώνει ο νόμιμος αναπληρω¬ 
τής. 

- Τον εκάστοτε Διευθυντή του Δημοτικού Σχολείου 
Βορδόνιας που θα τον αναπληρώνει ο νόμιμος αναπλη¬ 
ρωτής. 

-Τον εκάστοτε Διευθυντή του Νηπιαγωγείου που θατον 
αναπληρώνει ο νόμιμος αναπληρωτής του. 

- Δύο εκπροσώπους του Συλλόγου Γονέων και Κηδε¬ 
μόνων, που θα προτείνονται από τον Σύλλογο των Γ ονέ¬ 
ων και με τους νόμιμους αναπληρωτές τους, έκτων οποί¬ 
ων ο ένας από το Καστόρειοκαι ο άλλος από την Βορδό¬ 
νια. 

- Δύο δημότες -κατοίκους-, κατά προτίμησης γονείς μα¬ 
θητών, με τους νόμιμους αναπληρωτές τους, οριζόμε¬ 
νους από το Δημοτικό Συμβούλιο, εκ των οποίων ο ένας 
από το Καστόρειο και ο άλλος από την Βορδόνια. 

4. Η θητεία του πρώτου Διοικητικού Συμβουλίου λήγει 
με την λήξη της παρούσας δημοτικής περιόδου. 

5. Η θητεία των μελών του Δ.Σ. ακολουθεί την δημοτική 
περίοδο. 

6. Το Δ Σ. εκλέγει αντιπρόεδρο και γραμματέα. 

7. Πόροι του ΝΠΔΔ είναι: 

- Ετήσια επιχορήγηση 586,89€ ((449.2ΐ€) (150.000 
δρχ.) Βορδόνια και 146,74€ (50.000 δρχ.) Καστόρειο) 

Ετήσια επιχορήγηση του κράτους. 

- Κάθε είδους εισφορές, δωρεές, κληρονομιές, κληρο¬ 
δοσίες. 

- Εισπράξεις από το αντίτιμο των παρεχόμενων πραγ¬ 
μάτων ή υπηρεσιών Πρόσοδοι απάτην περιουσία του. 

- Πρόσοδοι από την περιουσία που τυχόν στο μέλλον 
αφιερωθεί. 

8. Το νομικό πρόσωπο εκπροσωπείται στα δικαστή¬ 
ρια και σε κάθε δημόσια αρχή από τον Πρόεδρο και 
όταν αυτός απουσιάζει ή κωλύεται από τον αντιπρόε¬ 
δρο. 

ΑΚΡΟΤΕΛΕΥΤΙΟ ΑΡΘΡΟ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Πελλά¬ 
νας ύψους 586.89€ για το τρέχον έτος και 586,89€ για κα¬ 
θένα από τα επόμενα έτη. 

Το ποσό για το 2003 θα καταβληθεί στην Σχολική Επιτρο¬ 
πή μετό από την ψήφιση του προϋπολογισμού του 2003. 

Κατά το χρονικό διάστημα μέχρι την έναρξη λειτουρ¬ 
γίας της νέας σχολικής επιτροπής το έργο θα ασκείται 
απευθείας από το Δήμο Πελλάνας, σύμφωνα με το άρθρο 
8παρ. 10 του Ν. 1894/90. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 19 Μαρτίου 2003 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




